

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA Nr. 43/28.02.2019**

**privind aprobarea cererii de finanțare cu titlul**

**“Reabilitare clădiri rezidențiale Satu Mare 2” precum şi a cheltuielilor aferente**

Consiliul Local al Municipiului Satu Mare întrunit în şedinţa ordinară din data de 28.02.2019.

Luând act de raportul comun al Serviciului scriere, implementare şi monitorizare proiecte şi al Direcţiei economice cu nr. 9788/20.02.2019, din cadrul aparatului de specialitate al primarului, de expunerea de motive a primarului municipiului, în calitate de iniţiator, înregistrată cu nr. 9789/20.02.2019, de rapoartele comisiilor de specialitate ale consiliului local,

Având în vedere proiectul “Reabilitare clădiri rezidențiale Satu Mare 2”

Ȋn conformitate cu prevederile Apelului de proiecte POR175/3/1/ din cadrul Programul Operaţional Regional 2014-2020, Axa prioritară 3, Obiectiv specific 3.1, Operaţiunea A

 Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

 În temeiul prevederilor art. 36 alin. (6) lit.a), ale art. 45 alin. (2) lit. d), precum şi ale art. 115 alin. (1) lit. b) din Legea administraţiei publice locale nr. 215/2001, republicată, cu modificările şi completările ulterioare,

 Adoptă prezenta

**H O T Ă R Â R E:**

**Art.1**. Se aprobă proiectul “Reabilitare clădiri rezidențiale Satu Mare 2” finanţat prin Programul Operaţional Regional 2014-2020, Axa prioritară 3, Obiectiv specific 3.1, Operaţiunea A, apelul de proiecte nr. POR175/3/1/ Creșterea eficienței energetice în clădirile rezidențiale, clădirile publice și sistemele de iluminat public, îndeosebi a celor care înregistrează consumuri energetice mari/1/Creșterea eficienței energetice în clădirile rezidențiale, clădirile publice și sistemele de iluminat public, îndeosebi a celor care înregistrează consumuri energetice mari.

**Art.2.** Se aprobă valoarea totală pentru proiectul “Reabilitare clădiri rezidențiale Satu Mare 2” în cuantum de 2.342.532,76 lei inclusiv T.V.A., din care valoarea eligibilă este de 2.310.717,19 lei inclusiv T.V.A. iar valoarea neeligibilă este de 31.815,57 lei inclusiv T.V.A., conform **Anexei 1** la prezentul proiect de hotărâre.

**Art.3**. Se aprobă asigurarea contribuţiei proprii din valoarea cheltuielilor eligibile ce revine autorităţii administraţiei publice locale a Municipiului Satu Mare în valoare de 359.247,88 lei inclusiv T.V.A.

**Art.4.** Se aprobă asigurarea cheltuielilor neeligibile în valoare de 5.950,00 lei inclusiv T.V.A.

**Art.5.** Se aprobă acoperirea din bugetul local a finanţării nerambursabile solicitate, reprezentând cheltuieli eligibile aferente Asociaţiilor de proprietari, în valoare de 565.039,00 lei inclusiv T.V.A. aferente C+M+E corespunzatoare apartamentelor cu destinaţie locuinţă, aflate în proprietatea persoanelor fizice în condiţiile recuperării ulterioare a cotelor părţi aferente fiecărei asociaţii de proprietari.

**Art.6.** Se aprobă acoperirea din bugetul local a a cheltuielilor neeligibile în valoare de 25.865,57 în condiţiile recuperării ulterioare a cotelor părţi aferente fiecărei asociaţii de proprietari, reprezentând după caz:

* 25% din valoarea cheltuielilor neeligibile aferente C+M+E corespunzatoare apartamentelor cu destinaţie locuinţă, aflate în proprietatea persoanelor fizice,
* 100% din valoarea cheltuielilor aferente C+M+E corespunzătoare apartamentelor cu destinaţie locuinţă, aflate în proprietatea persoanelor juridice, a Solicitantului sau a autorităţilor şi instituţiilor publice
* 100% din valoarea cheltuielilor aferente C+M+E corespunzătoare apartamentelor cu destinaţie de spaţii comerciale sau spaţii cu altă destinaţie decât cea de locuinţă, aflate în proprietatea persoanelor fizice, a persoanelor juridice, a Solicitantului sau a autorităţilor şi instituţiilor publice.

**Art.7.** Cu ducerea la îndeplinire a prezentei hotărâri se încredinţează Primarul municipiului Satu Mare, Direcţia economică şi Serviciul scriere, implementare şi monitorizare proiecte.

**Art.8**. Prezenta hotărâre se comunică, prin intermediul secretarului municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului judeţului Satu Mare, Serviciului scriere, implementare şi monitorizare proiecte și Direcţiei economice.

 Președinte de ședință Contrasemnează

 Maurer Robert Csaba Secretar

 Mihaela Maria Racolța

Prezenta hotărâre a fost adoptată cu respectarea prevederilor art.45 alin.(2) din Legea administraţiei publice locale nr. 215/2001, republicată, cu modificările şi completările ulterioare;

|  |  |
| --- | --- |
| Total consilieri în funcţie | 23 |
| Nr . total al consilierilor prezenţi | 21 |
| Nr total al consilierilor absenţi | 2 |
| Voturi pentru | 21 |
| Voturi împotrivă | 0 |
| Abţineri | 0 |

Redactat în 6 exemplare originale